Ngerti yen tetuwanggane mati, bala brandhal padha kelangan semangat. Akeh sing banjur limpe satemah lampus ketrajang tandange para prajurit Bugis. Ana uga sing banjur ngguwang gega­mane lan pasrah bongkokan. Daeng Makmun banjur ngrangket para bran­dhal sing isih urip. Ana sing ngaku me­nawa saperangan para brandhal kuwi saka Kraton Bulongan. Ana uga bran­dhal sing ora gelem nungkul lan mlayu golek slamet. Prajurit Bugis ora menehi kalodhangan marang sing padha mla­yu, mula enggal dioyak lan banjur di­tumpes. Awit kuwatir upama bisa lolos mesthi liya wektu bakal gawe ontran-ontran maneh.